এয়ুরোপ ও মার্কিন দেশ এই সমস্ত যুদ্ধ শুরু করিয়াছে সন্ত্রাসবাদ দমন করিবার অজুহাতে। যদি তাহা সত্য হইয়া থাকে তবে তাহাদিগকে দেখাইতে হইবে যুদ্ধ ও সন্ত্রাসবাদের মধ্যে প্রভেদ আছে। শুদ্ধ প্রভেদ থাকিলেই চলিবে না, দেখাইতে হইবে ইহাদের ঘোষিত যুদ্ধ জিনিশটা ন্যায়সংগত হইলেও বিরোধিপক্ষের সন্ত্রাসবাদ ন্যায়সংগত নহে। ইহার তাৎপর্য সুতরাং এই যে যুদ্ধের অধিকার প্রতিষ্ঠিত রাষ্ট্র ও শক্তির আছে। কিন্তু সন্ত্রাসের অধিকার বলিয়া কোন অধিকার কাহারও থাকিতে পারে না।